CELEX: 32009R0300
Language: lt
Date: 2009-04-08 00:00:00
Title: 2009 m. balandžio 8 d. Komisijos reglamentas (EB) Nr. 300/2009, kuriuo nustatomas paskirstymo koeficientas, taikytinas nuo 2009 m. kovo 27 d. iki balandžio 3 d. pateiktoms importo licencijų paraiškoms pagal Reglamentu (EB) Nr. 955/2005 leistą pradėti naudoti Egipto kilmės ryžių tarifinę kvotą

9.4.2009   
            
            
               LT
            
            
               Europos Sąjungos oficialusis leidinys
            
            
               L 95/39
            
         
      KOMISIJOS REGLAMENTAS (EB) Nr. 300/2009
   2009 m. balandžio 8 d.
   kuriuo nustatomas paskirstymo koeficientas, taikytinas nuo 2009 m. kovo 27 d. iki balandžio 3 d. pateiktoms importo licencijų paraiškoms pagal Reglamentu (EB) Nr. 955/2005 leistą pradėti naudoti Egipto kilmės ryžių tarifinę kvotą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
   kadangi:
   
               (1)
            
            
               Komisijos reglamentu (EB) Nr. 955/2005 (3) leidžiama pradėti naudoti metinę tarifinę 5 605 tonų ryžių, kurių kilmės šalis yra Egiptas (eilės numeris 09.4097), o KN kodas 1006, importo kvotą.
            
         
               (2)
            
            
               Iš pranešimo, pateikto remiantis Reglamento (EB) Nr. 955/2005 5 straipsnio a punktu, paaiškėjo, kad kiekis, nurodytas pagal to paties reglamento 4 straipsnio 1 dalį nuo 2009 m. kovo 27 d. 13 val. iki balandžio 3 d. 13 val. Briuselio laiku pateiktose importo licencijų paraiškose, viršija skirtą kiekį. Todėl kiekį, kuriam importuoti galima išduoti licencijas, reikėtų nustatyti pagal prašomam kiekiui taikomą paskirstymo koeficientą.
            
         
               (3)
            
            
               Taip pat reikia sustabdyti naujų importo licencijos paraiškų pagal Reglamentą (EB) Nr. 955/2005 teikimą iki einamojo kvotos laikotarpio pabaigos remiantis to paties reglamento 4 straipsnio 2 dalimi,
            
         PRIĖMĖ ŠĮ REGLAMENTĄ:
   1 straipsnis
   1.   Pagal kiekvieną nuo 2009 m. kovo 27 d. 13 val. iki balandžio 3 d. 13 val. Briuselio laiku pateiktą licencijos paraišką Egipto kilmės ryžiams importuoti pagal Reglamente (EB) Nr. 955/2005 nustatytą kvotą licencija išduodama prašomam kiekiui pritaikius 23,68421 % paskirstymo koeficientą.
   2.   Naujų importo licencijų paraiškų pateikimas yra sustabdomas nuo penktadienio, 2009 m. balandžio 3 d. 13 val. Briuselio laiku, iki einamojo kvotos laikotarpio pabaigos.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. balandžio 8 d.
      
         
            Komisijos vardu
         
         Jean-Luc DEMARTY
         
         
            Žemės ūkio ir kaimo plėtros generalinis direktorius
         
      
   
   
      (1)  OL L 299, 2007 11 16, p. 1.
   
      (2)  OL L 238, 2006 9 1, p. 13.
   
      (3)  OL L 164, 2005 6 24, p. 5.